Μεταβολές της ποιότητας μικρόκαρπης τομάτας κατά τη διατήρηση, σε σχέση με την περίοδο συγκομιδής, το στάδιο ωρίμανσης και τον τρόπο συγκομιδής των καρπών
Creators: name: Παπουτσής, Κωνσταντίνος Γεωργίου
Publisher: name: Aristotle University of Thessaloniki
Year: 2014
Subjects: ωρίμανση
ποιότητα
μικρόκαρπη τομάτα
maturation
quality
cherry tomato

description: Σε δύο υβρίδια μικρόκαρπης τομάτας (Lipso F1 και Genio F1), προσδιορίστηκαν οι μεταβολές των ποιοτικών χαρακτηριστικών και της περιεκτικότητας των καρπών στα κυριότερα διατροφικά συστατικά, μετασυλλεκτικά. Ειδικότερα, συγκομίστηκαν ολόκληρες ταξικαρπίες 10 πλήρως ώριμων κόκκινων καρπών του υβριδίου Genio, καθώς και μεμονωμένοι καρποί που βρίσκονταν σε 3 στάδια ωρίμανσης (πράσινο-πορτοκαλί, πορτοκαλί, κόκκινο) του υβριδίου Lipso, την περίοδο Μάιος-Ιούλιος 2013. Συγκεκριμένα, πραγματοποιήθηκαν 3 διαδοχικές συγκομιδές 1 φορά το μήνα. Οι ταξικαρπίες του υβριδίου μικρόκαρπης τομάτας Genio, των οποίων οι καρποί βρίσκονταν στο κόκκινο στάδιο ωρίμανσης, διατηρήθηκαν στους 12oC για δέκα ημέρες, ενώ οι μεμονωμένοι καρποί των 3 σταδίων ωρίμανσης του υβριδίου Lipso διατηρήθηκαν στους 12oC για δώδεκα ημέρες. Οι παράμετροι του χρώματος (φωτεινότητα (L*), χρώμα (C*), γωνία hue (ho) και ο λόγος a*/b*), η αντίσταση της σάρκας στην πίεση, τα διαλυτά στερεά συστατικά (ΔΣΣ), το pH, η ογκομετρούμενη οξύτητα, η ξηρή ουσία, ο λόγος διαλυτών στερεών συστατικών/ ογκομετρούμενη οξύτητα, οι ολικές διαλυτές φαινόλες, η συνολική αντιοξειδωτική ικανότητα, τα ολικά καροτενοειδή, το λυκοπένιο, το β- καροτένιο και η ολική χλωροφύλλη προσδιορίστηκαν την ημέρα της συγκομιδής στους καρπούς και των 2 υβριδίων, καθώς και την τέταρτη και δέκατη ημέρα στο υβρίδιο Genio και την τέταρτη, όγδοη και τη δωδέκατη ημέρα διατήρησης στο υβρίδιο Lipso. Στο υβρίδιο Genio οι καρποί της κάθε ταξικαρπίας διαχωρίστηκαν σε 2 ομάδες, με την πρώτη να περιλαμβάνει τον 1ο-4ο καρπό και τη δεύτερη τον 7ο-10ο καρπό, αντιστοιχώντας έτσι στους πλησιέστερους και απομακρυσμένους καρπούς από το κεντρικό στέλεχος του φυτού. Στο υβρίδιο Genio μελετήθηκε η επίδραση της περιόδου συγκομιδής, της θέσης του καρπού στην ταξικαρπία και της περιόδου διατήρησης, ενώ στο υβρίδιο Lipso μελετήθηκε η επίδραση της περιόδου συγκομιδής, του σταδίου ωρίμανσης των καρπών και της περιόδου διατήρησης στα παραπάνω ποιοτικά χαρακτηριστικά. Στις ταξικαρπίες των ώριμων κόκκινων καρπών του υβριδίου Genio από τα αποτελέσματα προέκυψε ότι από τις παραμέτρους του χρώματος (φωτεινότητα (L*), χρώμα (C*), γωνία hο, a*/b*) οι δύο πρώτες επηρεάστηκαν κυρίως από την περίοδο συγκομιδής και οι δύο τελευταίες από τη θέση του καρπού στην ταξικαρπία. Η ξηρή ουσία, η συνολική αντιοξειδωτική ικανότητα, οι ολικές διαλυτές φαινόλες, τα διαλυτά στερεά συστατικά των καρπών, καθώς και η περιεκτικότητά τους σε β-καροτένιο, επηρεάστηκαν κυρίως από την περίοδο συγκομιδής. Το pH, η ογκομετρούμενη οξύτητα και ο λόγος ΔΣΣ/ ογκομετρούμενη οξύτητα επηρεάστηκαν από τη θέση του καρπού στην ταξικαρπία, ενώ η αντίσταση της σάρκας στην πίεση και η περιεκτικότητα των καρπών σε λυκοπένιο και σε ολικά καροτενοειδή επηρεάστηκαν κυρίως από την περίοδο διατήρησης. Ειδικότερα, οι καρποί που συγκομίστηκαν στο κόκκινο στάδιο την περίοδο του Ιουλίου, είχαν υψηλότερη αντίσταση της σάρκας στην πίεση, υψηλότερη περιεκτικότητα σε ολικές διαλυτές φαινόλες, διαλυτά στερεά συστατικά, ξηρή ουσία, ολικά καροτενοειδή, λυκοπένιο και β-καροτένιο, καθώς και υψηλότερη συνολική αντιοξειδωτική ικανότητα και ογκομετρούμενη οξύτητα, σε σύγκριση με εκείνους που συγκομίστηκαν την περίοδο του Μαΐου, ενώ βρίσκονταν στο ίδιο στάδιο ωρίμανσης, όπως αυτό προσδιορίστηκε με την παράμετρο a*/b*. Η διατήρηση δεν επηρέασε κανένα ποιοτικό χαρακτηριστικό των καρπών, με εξαίρεση την αντίσταση της σάρκας στην πίεση και την περιεκτικότητά τους σε ολικά καροτενοειδή και λυκοπένιο, τα οποία μάλιστα αυξήθηκαν στη διάρκεια των 10 ημερών στους 12oC. Στους καρπούς του υβριδίου Lipso, από τα αποτελέσματα προέκυψε ότι όλες οι παράμετροι του χρώματος (φωτεινότητα (L*), χρώμα (C*), γωνία hο, a*/b*), όσο και η αντίσταση σάρκας στην πίεση, τα διαλυτά στερεά συστατικά, το pH, η ογκομετρούμενη οξύτητα, ο λόγος ΔΣΣ/ ογκομετρούμενη οξύτητα, η ξηρή ουσία, τα ολικά καροτενοειδή, το λυκοπένιο και το β-καροτένιο επηρεάστηκαν κυρίως από το στάδιο στο οποίο συγκομίστηκαν οι καρποί. Η συνολική αντιοξειδωτική ικανότητα και η ολική χλωροφύλλη επηρεάστηκαν κυρίως από την περίοδο συγκομιδής, ενώ οι ολικές διαλυτές φαινόλες επηρεάστηκαν εξίσου σημαντικά από το στάδιο και την περίοδο συγκομιδής των καρπών. Η σημαντικότερη επίδραση που άσκησε η διατήρηση των καρπών ήταν στην περιεκτικότητά τους σε χρωστικές και ειδικότερα προκάλεσε μείωση της περιεκτικότητας σε ολική χλωροφύλλη και αύξηση σε ολικά καροτενοειδή και λυκοπένιο. Οι καρποί που συγκομίστηκαν στο ώριμο κόκκινο στάδιο είχαν χαμηλότερη φωτεινότητα (L*) και γωνία ho, την μικρότερη αντίσταση σάρκας στην πίεση και τη χαμηλότερη ογκομετρούμενη οξύτητα, καθώς και τις υψηλότερες τιμές Χρώμα (C*) και a*/b*, pH και λόγο ΔΣΣ/ ογκομετρούμενη οξύτητα και την υψηλότερη περιεκτικότητα σε ολικές διαλυτές φαινόλες, σε διαλυτά στερεά συστατικά, σε ξηρή ουσία, σε ολικά καροτενοειδή, σε λυκοπένιο και σε β-καροτένιο, καθώς και την υψηλότερη συνολική αντιοξειδωτική ικανότητα, σε σχέση με τους ανώριμους καρπούς που συγκομίστηκαν στο πορτοκαλί και στο πράσινο πορτοκαλί στάδιο. Οι ανώριμοι αυτοί καρποί, ακόμη και μετά από 12 ημέρες διατήρησης στους 12οC δεν απέκτησαν ούτε το χρώμα αλλά ούτε τη διατροφική αξία των καρπών που συγκομίστηκαν στο ώριμο κόκκινο στάδιο. Από το τελευταίο προκύπτει ότι οι καρποί της μικρόκαρπης τομάτας του υβριδίου Lipso θα πρέπει να συγκομίζονται εφόσον έχουν αποκτήσει κόκκινο χρώμα κατά το οποίο τα οργανοληπτικά τους χαρακτηριστικά είναι στο άριστο επίπεδο και με δεδομένο ότι αυτά δεν επηρεάζονται αρνητικά κατά τη διατήρηση των καρπών στους 12οC για διάστημα 12 ημερών.
description: Changes in quality traits and nutritional components content were determined postharvest, in fruits harvested from two cherry type tomato hybrids (Lipso F1 and Genio F1). In particular, intact trusses bearing 10 fully red ripe fruits were harvested from plants Genio, as well as individual fruits at three different maturity stages (green-orange, orange and red ripe) were harvested from plants Lipso during May-July 2013. Three consecutive harvests were performed once a month. Intact trusses of red ripe cv. Genio fruits were stored at 12oC for 10 days, while individual Lipso fruits at three different maturity stages were stored at 12oC for 12 days. Color parameters (L*, C*, a*/b*, ho), firmness, soluble solids content (SSC), pH, titratable acidity (TA), dry matter, the ratio SSC/ TA, total soluble phenols, total antioxidant capacity, total carotenoids, lycopene, β-carotene, as well as total chlorophylls were determined on the day of harvest, as well as after four and ten days of storage in Genio fruits and on the day of harvest and after four, eight and twelve days of storage in Lipso fruits. In Genio, fruits of each truss divided in two groups consisting of the 1st-4th and 7th-10th fruit each, representing the proximal and distant fruits from the plant stem, respectively. The effect of harvesting period, the position of the fruit in the truss and the storage period were studied in Genio, while the effect of the harvesting period, the maturity stage at harvest and the storage period were studied in Lipso, on the above quality characteristics. According to the results, in fully red ripe fruited intact trusses of Genio, lightness (L*) and chroma (C*) color parameters were mainly affected by harvesting period, while hue angle (hο) and the ratio a*/b* were mainly affected by fruit position in the truss. Dry matter, total antioxidant capacity, total soluble phenols, SSC and β-carotene were also affected by harvesting period, while pH, TA and the ratio SSC/ TA were mostly affected by fruit position in the truss. Fruit firmness and lycopene and total carotenoids content were mainly affected by the storage period. In particular, red ripe fruit harvested in July had a higher firmness, total soluble phenols, soluble solids content, dry matter, total carotenoids, lycopene and β-carotene content, as well as higher total antioxidant capacity and TA, in comparison to fruits harvested in May, although all fruits being at the same ripening stage as confirmed by a*/b* values. Storage period did not affect any quality parameter, with the exception of firmness and total carotenoids and lycopene content that were increased at the end of 10 days of storage at 12oC. In Lipso fruits, all color parameters (L*, C, hο, a*/b*), as well as firmness, SSC, pH, TA, the ratio SSC/ TA, dry matter, total carotenoids, lycopene and β-carotene content were mainly affected by the maturity stage of fruit at harvest. Total antioxidant capacity and total chlorophylls content were mostly affected by harvesting period, while total soluble phenols were equally affected by the maturity stage at harvest and the harvesting period. The most significant effect of storage period on fruit quality was observed in pigments content and, in particular, storage resulted in total chlorophylls content decrease and consequent total carotenoids and lycopene content increase. Fruit harvested at the red ripe stage had the lowest L*, ho, firmness and TA values, and the highest C*, a*/b*, pH, SSC/ TA values, as well as the highest total soluble phenols, dry matter, total carotenoids, lycopene and β-carotene content and total antioxidant capacity, in comparison to fruits harvested at the green-orange or orange maturity stage. Immature fruits never reach color parameters values or nutritional components content of red-ripe harvested fruits even after 12 days of storage at 12oC. According to the latter result, individually harvested cherry type tomato fruits of Lipso should be collected from the plants only after they have been fully ripened and obtained the highest nutritional quality, given that it is not deteriorated during storage at 12oC for 12 days.